1. **Projekto rengimą paskatinusios priežastys.**

BĮ Klaipėdos miesto sporto bazių valdymo centras (toliau – Bazių valdymo centras) patikėjimo teise valdo Smiltynės sveikatingumo kompleksą (toliau – Sveikatingumo kompleksas), adresu Smiltynės g. 13, Klaipėda, kurioje galima teikti sportininkų apgyvendinimo paslaugas.

Pagal Bazių valdymo centro nuostatus:

1.įstaiga teikia patikėjimo teise valdomų sporto bazių (nuomos) paslaugas fiziniams ir juridiniams asmenims teisės aktų nustatyta tvarka;

2. nustatyta tvarka užtikrina tinkamą sporto bazių paruošimą sporto renginių ir treniruočių procesui organizuoti nevyriausybinėms organizacijoms, formaliojo ugdymo įstaigoms, sporto klubams, sporto mokymo įstaigoms, kitiems fiziniams ir juridiniams asmenims;

3. mokomųjų treniruočių stovyklų metu apgyvendina sportininkus sporto bazėse bei tam pritaikytose patalpose prie sporto bazių;

4. renka mokestį už sporto bazių teikiamas paslaugas steigėjo nustatytais įkainiais.

Šiuo metu Sveikatingumo komplekso apgyvendinimo kainos nėra nustatytos.

Klaipėdos miesto savivaldybės administracija (toliau – Administracija) gavo Bazių valdymo centro prašymą dėl Sveikatingumo komplekse teikiamų apgyvendinimo paslaugų kainų paskaičiavimo ir nustatymo.

Administracija, atsižvelgdama į Bazių valdymo centro prašymą, teikia Savivaldybės tarybos sprendimo projektą dėl Sveikatingumo komplekso teikiamų atlygintinų paslaugų kainų nustatymo.

**2. Parengto projekto tikslai ir uždaviniai.**

Sprendimo projekto tikslas – nustatyti Bazių valdymo centro Sveikatingumo komplekso apgyvendinimo kainas.

1. **Kaip šiuo metu yra teisiškai reglamentuojami projekte aptarti klausimai.**

Projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu, kuriame numatyta išimtinė tarybos kompetencija. Viena iš tokių – kainų ir tarifų už savivaldybės biudžetinių įstaigų teikiamas atlygintinas paslaugas nustatymas.

**4.** **Kokios numatomos naujos teisinio reglamentavimo nuostatos ir kokių rezultatų laukiama.**

Priėmus šį sprendimą, fiziniai ir juridiniai asmenys, kurie vykdo sportinę veiklą, susijusią su sporto renginių, vasaros užimtumo stovyklų ar sporto pratybų rengimu, dalyvavimu juose ir jų aptarnavimu, galės naudotis Bazių valdymo centro Sveikatingumo komplekso apgyvendinimo paslaugomis.

1. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Šio sprendimo įgyvendinimo neigiamų pasekmių nenumatoma.

Nepatvirtinus sprendimo projekto būtų neišnaudota galimybė sudaryti sąlygas aukščiau minėtiems fiziniams ir juridiniams asmenims naudotis Bazių valdymo centro Sveikatingumo komplekso apgyvendinimo paslaugomis.

1. **Jeigu sprendimui įgyvendinant reikia kitų teisės aktų, kas ir kada juos turėtų parengti, šių aktų matmenys.**

Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas.**

Šiam projekto įgyvendinimui papildomų lėšų nereikia.

Sveikatingumo bazės įkainiai paskaičiuoti analizuojant 2018 ir 2019 m. gautas pajamas ir patirtas išlaidas, išvedus metines vidutines išlaidas (į kurias įeina remontai, ryšiai, šildymas, skalbimas, patalynė ir kitos prekės) ir taip pat atlikus metinę žmonių nakvynių analizę.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Bazių valdymo centro Sveikatingumo bazės apgyvendinimo kainas paskaičiavo Planavimo ir analizės skyrius.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą inicijavo Sporto skyrius, atsižvelgdamas į Bazių valdymo centro prašymą.

**10. Kiti reikalingi pagrindimai ir paaiškinimai.**

Nėra.

PRIDEDAMA: Teisės aktų, nurodytų sprendimo projekto įžangoje, išrašas, 1 lapas.

Sporto skyriaus vedėja Rasa Rumšienė